Illum l-Amerikan Elizabeth ‘Nan’ Smith li qed tiċċelebra 100 sena u hija prova ħajja li l-eżerċizzju regolari huwa ċ-ċavetta għal ħajja twila u b’saħħitha. Hija waħda mill-ixjeħ u fost l-aktar attivi tal-iSports Club Garden City fi New York fejn ilha tattendi minn ta’ lanqas darbtejn fil-ġimgħa minn Ġunju tal-2003 meta kellha 89 sena. Fl-okkażżjoni t’għeluq sninha, sħabha tal-iSports Club organizzawlha festin żgħir qabel bdiet is-sessjoni tal-‘keep fit’. It-tip ta’ eżerċizzju li tagħmel Smith huwa programm nazzjonali ddisinjat apposta għall-anzjani. Smith tgħid li l-‘keep fit’ jgħinha ttejjeb saħħitha u l-bilanċ, kif ukoll biex irkuprat aktar malajr meta tlett snin ilu kisret idejha. Dan minbarra li l-eżerċizzju jżommha b’piż tajjeb bi Smith tgawdi wkoll mill-benefiċċji mentali li joffri l-eżerċizzju fiżiku.